google/wiki40b huggingface dataset:
Vlastivedné múzeum v Olomouci

Vlastivedné múzeum v Olomouci je múzeum v Olomouckom kraji v Česku.

Hlavné budovy

Múzeum disponuje dvoma objektmi pre výstavu 
Kláštor klarisiek bol v Olomouci založený v 40. rokoch 13. storočia (podľa povesti Kunhutou zo Žerotína) vedľa špitálu sv. Ducha na Predhradí. Listinou, ktorá bola vložená do základného kameňa pri barokovej prestavbe kláštora bol konvent dostavaný už roku 1250. Prvá písomná zmienka o olomouckom kláštore klarisiek pochádza až z roku 1298 z listiny kráľa Václava II. Kláštor bol pôvodne vybudovaný v štýle ranej gotiky a do vypuknutia husitských vojen minimálne raz prestavaný.
Kláštorný kostol sv. Kláry, s hlavnou loďou prevyšujúcou polygonálne presbytérium, vysokými sedlovými strechami a vstupom z námestia, stávala na mieste dnešného kostola Veľký sála. Kláštorný komplex bol pôvodne tvorený budovami obklopujúcimi dve nádvoria. Prvý bol obdĺžnikový rajský dvor v susedstve kostola sv. Kláry a druhý malý dvor nepravidelného tvaru na severnej strane komplexu.
Tieto budovy spolu s jezuitským konviktom (dnes Umelecké centrum UP), budovou internátu (dnes Vojenský správní archiv) a kostolom Panny Márie Snežnej tvorila školská budova tzv. Olomouckú jezuitskú štvrť. Po zrušení jezuitského rádu roku 1773 bola využívaná c.k. študijným fondom, od roku 1879 sa stal vlastníkom objektu vojenský erár. Až roku 1959 získalo budovu do svojej správy Vlastivedné múzeum v Olomouci, ktoré do nej umiestnilo múzejné zbierky a časť odborných pracovní.

Expozícia

V roku 2012 boli verejnosti sprístupnené novo zrekonštruované expozície - Olomouc - pätnásť storočí mesta a Príroda Olomouckého kraja (dve časti: Geologické pomery a Krajinné prvky od nížin po vysokohorské prostredie), ktorá je doplnená interaktívnymi prvkami, kde si kúsky prírody Olomouckého kraja môžu návštevníci nielen dôkladne prezrieť, ale aj vyskúšať, ohmatať alebo sa do nich započúvať. Interaktívnymi prvkami a použitou technikou ide v súčasnosti o najmodernejšiu prírodovednú expozíciu v Česku.
Medzi ďalšími stálymi expozíciami nájdeme v Česku úplne ojedinelú "živú" sezónnu expozíciu botanickej podzbierky Vlastivedného múzea (Banka semien ohrozených druhov rastlín) nazvanú Ohrozené druhy rastlín a tri expozície sprístupnené verejnosti od roku 2013 - Olomoucká univerzita / Universitas Olomucensis, Galéria osobností Olomouckého kraja a Príbeh kameňa (expozícia geológie, archeológie a lapidária, umiestnená v pivničných priestoroch bývalej školskej budovy jezuitskej univerzity).
Okrem stálych expozícií si návštevníci môžu pozrieť v priestoroch múzea približne dvadsať krátkodobých výstav ročne.
Celkový zbierkový fond múzea činí v súčasnosti takmer milión položiek.
Architektonický vývoj v regióne dokladá zbierka miestopisné maľby, kresby a grafiky a tiež lapidárium, umiestnené v bývalej krypte kostola Panny Márie Snežnej. V múzejnej knižnici s viac než 70 000 zväzkami sa nachádzajú súbory rukopisov a starých tlačí v počte viac ako 2 000 zväzkov. Súčasťou Vlastivedného múzea v Olomouci je od roku 1965 aj Arborétum Bílá Lhota, národná prírodná pamiatka.
Shannon (rieka)

Shannon (angl. River Shannon, ír. Sionainn alebo Sionna) je rieka v Írsku. Je to najdlhšia rieka na ostrove a zároveň najdlhšia rieka celých Britských ostrovov. Má dobre vyvinuté povodie s mnohými prítokmi a odvodňuje západnú časť ostrova. Ústi do Atlantického oceána rozsiahlym, 113 km dlhým estuárom (Shannon Estuary). Meria 386 km, zaberá povodie cca 15 700 km² a na dolnom toku má priemerný prietok 200 m³/s.

Prameň

Shannon vzniká v pohorí Cuilcagh Mountains v južnej časti grófstva Fermanagh v Severnom Írsku. Následne sa stráca v podzemí, preteká jaskyňou Shannon Cave a na povrch opätovne vyteká v tzv. Shannon Pot v grófstve Cavan v Írsku.

Priebeh toku

Od prameňa tečie sprvu juhozápadným smerom, vteká do jazera Lough Allen, z ktorého pokračuje severojužným smerom. Za mestom Carrick-on-Shannon vytvára oblúk prehnutý na východ a pri Lanesborough vteká do jazera Lough Ree. Následne preteká cez Athlone znovu smerom na juh až k mestu Banagher, odkiaľ prechodne tečie na juhozápad. Pri meste Portumna vteká do Lough Derg a nad Limerickom sa definitívne stáča na západ. Západne od mesta sa tok výrazne rozširuje do estuára. Dolný tok Shannonu je v dosahu slapových javov, ktoré zanikajú východne od Limericka.

Využitie

Rieka je už od antického obdobia dôležitou dopravnou tepnou, prvýkrát ju zaznačil do mapy Ptolemaios. Viacerými kanálmi je prepojená s inými riečnymi systémami na ostrove, Royal Canal a Grand Canal ju spája s Liffey a Írskym morom, Shannon-Erne Waterway s riekou Erne, Boyle Canal s riekou Boyle. Ďalšími kanálmi sú Ardnacrusha Canal, Lecarrow Canal a Jamestown Canal.
Shannon je splavná takmer na celom toku pre malé plavidlá, kým v estuári aj pre námorné lode. Vo Foynes stojí terminál pre ropné tankery, v blízkosti letiska Shannon International Airport je vybudované veľké prekladisko a v Aughinish stojí huta na výrobu oxidu hlinitého.
V Moneypoint bola v roku 1985 vybudovaná uhoľná elektráreň a v Ardnacrusha stojí vodná elektráreň.
Fast Auroral Snapshot Explorer

Opis

Základné teleso družice je vyrobené z hliníka a má tvar osembokého hranolu. V pozdĺžnej osi vystupujú z oboch podstáv antény magnetometrov a v rovine rotácie sú antény meračov elektrických a magnetických polí. Všetky prístroje sú umiestnené na prístrojovej palube v rovine rotácie. Družica je stabilizovaná rotáciou 12 otáčok za minútu. Plášť družice je pokrytý solárnymi panelmi, ktoré sa skladajú z 8225 jednotlivých článkov a celkovo pokrývajú plochu 2,58 m². Články typu Ga/As/Ge sú 0,14 mm hrubé a navyše sú pokryté 60 milimetrov silnou vrstvou krycieho skla, ktoré ich chráni pred vysokými dávkami radiácie. Panely musia byť tiež odtienené, aby nimi produkované elektrické a magnetické polia neovplyvňovali palubné prístroje. Výkon panelov sa pohybuje od 60 do 130 wattov, podľa aktuálneho uhla dopadu slnečných lúčov. K uchovaniu energie je určená 9 Ah NiCd batéria. Na palube je veľmi rýchla veľkokapacitná polovodičové pamäť (kapacita 1 Gbit, rýchlosť záznamu 8 Mbit/s), umožňujúca štúdium veľmi rýchlych procesov.
Quo vadis (latinský výraz)

Quo vadis je latinský výraz, znamená „Kam kráčaš?“. Podľa kresťanskej tradície, stretol apoštol Peter na svojom úteku z Ríma Ježiša Krista a opýtal sa ho „Quo vadis, Domine?“ („Kam kráčaš, pane?“).
Hltan

Hltan (lat. pharynx) je svalová trubica pokrytá viacradovým cylindrickým alebo viacvrstvovým dlaždicovým nerohovatejúcim epitelom. Meria asi 12 cm. Spája nosovú dutinu, ústnu dutinu, hrtan a pažerák. Je križovatkou tráviacej a dýchacej sústavy. Je rozdelený na 3 časti: nosová, ústna a hrtanová.

Nosová časť

Nosová časť hltanu alebo nosohltan (lat. nasopharynx, epipharynx, pars nasalis pharyngi) komunikuje s nosovou dutinou cez choány (lat. choanae).
Je pokrytý viacradovým cylindrickým riasinkovým epitelom s pohárikovými bunkami.

Ústna časť

Ústna časť hltanu (lat. oropharynx) je pokračovaním ústnej dutiny za úžinou hrdla (lat. isthmus phaucium), siaha od mäkkého podnebia po hrtanovú príchlopku.
Výstelku tejto časti hltanu tvorí viacvrstvový dlaždicový epitel, ktorý nerohovatie.
Hirilandú

Hirilandú (maldiv. ހިރިލަންދޫ‎) je jeden z obývaných ostrovov na atole Tá na Maldivách. Počet obyvateľov je 1 003 (jún 2006), dĺžka ostrova 1 275 m, šírka 750 m. Vzdialenosť od hlavného mesta Male je 215,26 km.
Chaumergy (obec)

Poloha

Obec má rozlohu 6,14 km². Najvyšší bod je položený 224 m n. m. a najnižší bod 196 m n. m.

Obyvateľstvo

Počet obyvateľov obce je 475 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Most SNP

Dejiny

V medzinárodnej architektonickej súťaži zvíťazil iný návrh, no z ekonomických dôvodov sa rozhodlo pre návrh, ktorý skončil až na štvrtom mieste. Postavili ho v rokoch 1967 až 1972 spoločnosti Doprastav Bratislava a Hutní montáže Ostrava podľa projektu inžinierov Arpáda Tesára a Jozefa Zvaru a architektov Jozefa Lacka, Ladislava Kušníra a Ivana Slameňa. Do užívania bol daný 26. augusta 1972. 
Z dôvodu jeho výstavby bola zbúraná značná časť bratislavského Podhradia vrátane historicky hodnotných častí Vydrice a synagógy v maurskom štýle. Významne však urýchlil dopravu a tým aj rozvoj petržalského sídliska. 
V rokoch 2005 a 2006 sa z dôvodu veľkého znečistenia na Moste SNP urobil ochranný náter  na lávkach pre peších a cyklistov. V roku 2006 sa natreli ochranným náterom aj obidva pylóny.

Parametre

Most je plechový a zavesený na jednom pylóne vysokom 84,6 m. Celková dĺžka: 430,8 m, hlavná dĺžka medzi piliermi 74,80 m - 303 m - 54 m, šírka 21 m, hmotnosť 7 537 t, celková výška od základov po vrchol 95 m, priemer kupoly 32 m. Na moste sú dve dvojprúdové vozovky pre autá, pod nimi je z každej strany mosta chodník pre peších a cyklistov.
Nový most v kategórii zavesených mostov obsadil po svojom otvorení v roku 1972 hneď štvrté miesto na svete. V užšej kategórii zavesených mostov, teda mosty iba s jedným pylónom a iba s jednou závesnou rovinou, mu svetové prvenstvo zostalo dodnes. Na treťom mieste je medzi mostami so šikmým pylónom.

Zaujímavosti

Zvláštnou atrakciou je reštaurácia na hlavici pylónu vo výške 85 m (po rekonštrukcii od roku 2005 s názvom UFO watch.taste.groove., kedysi pod názvom Bystrica). Je spojená s vyhliadkovou plošinou, z ktorej je za dobrého počasia výhľad až do vzdialenosti 100 km. Vedie k nej výťah vo východnom pilieri mosta, zatiaľ čo v západnom pilieri je umiestnené núdzové schodisko so 430 schodmi. UFO je považované za jednu z dominánt mesta a vyhľadávaným cieľom domácich i zahraničných turistov, pričom ročne ho navštívi 200-tisíc návštevníkov.
V moste sa nachádza vodovodné potrubie na zásobovanie Starého Mesta z Petržalky.
Osvetlenie mosta bolo pôvodne riešené 3 000 svietidlami na držadlách zábradlí, v roku 1998 bolo nahradené stožiarovým osvetlením s 52 špeciálnymi svietidlami.
Most SNP slúžil ako predloha pre zavesený most Vanšu tilts v lotyšskom meste Riga na rieke Daugava. Podobnú konštrukciu, avšak symetrickú, má aj menší Hainburský dunajský most.
Vaudricourt (Pas-de-Calais)

Poloha

Obec má rozlohu 2,99 km². Najvyšší bod je položený 52 m n. m. a najnižší bod 29 m n. m.

Obyvateľstvo

Počet obyvateľov obce je 902 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Helena Blehárová

Životopis

So svojou speváckou kariérou začala v roku 1962 ako džezová speváčka. Profesionálne ju angažoval až legendárny kapelník Gustav Brom. Až počas svojho pôsobenia v Brne začala študovať spev na brnianskom konzervatóriu. S Orchestrom Gustava Broma potom úspešne vystupovala až do roku 1968, kedy odcestovala spievať do zahraničia, kde strávila celkom dva roky.
Po svojom návrate do Česko-Slovenska v roku 1970 spolupracovala s mnohými česko-slovenskými tanečnými orchestrami i džezovými zoskupeniami.
Vo filmoch Dáma na kolejích a Hroch stvárnila rolu speváčky. Pôvodným povolaním je zdravotníčka.
PRIDE Košice

PRIDE Košice (pred rokom 2016 PRIDE Dúhové Košice) je pochod za práva LGBTIQ ľudí konajúci sa v Košiciach.  Podujatie zastrešuje občianske združenie Saplinq.

Dejiny

Prvý Pride sa v Košiciach uskutočnil v roku 2013. Zúčastnilo sa ho asi 30 ľudí. Narušený bol extrémistami, ktorých boli asi dvakrát toľko. 27. septembra 2014 sa uskutočnil druhý ročník podujatia Pride Dúhové Košice. Témou podujatia bola „história LGBT hnutia na Slovensku a v zahraničí“

Ročník 2015

V septembri 2015 bol pripravený týždeň podujatí, ktorý vyvrcholil 26. septembra. Mottom ročníka bolo „Dúha nás spája“.  Zúčastnilo sa približne 200 ľudí. Ročník vyvrcholil 26. septembra sprievodom mestom.

Ročník 2016

V apríli 2016 bolo oznámené, že štvrtý ročník Pride Košice bol plánovaný na 3. septembra 2016 a zároveň sa názov zmenil na PRIDE Košice. Mottom ročníka bolo „Spája nás láska“, Zúčastnilo sa ho asi 200 ľudí. Priaznivcov tradičnej rodiny sa darilo držať oddelene, k incidentom nedošlo

Ročník 2017

Siedmy ročník podujatia sa uskutočnil 2. septembra 2017. Mottom ročníka bolo „Som, kto som“. Na Košickom PRIDE sa zúčastnilo približne 350 nadšencov.
Corberon

Poloha

Obec má rozlohu 11,72 km². Najvyšší bod je položený 207 m n. m. a najnižší bod 180 m n. m.

Obyvateľstvo

Počet obyvateľov obce je 439 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Marie-du-Bois (Manche)

Poloha

Obec má rozlohu 4,77 km². Najvyšší bod je položený 210 m n. m. a najnižší bod 100 m n. m.

Obyvateľstvo

Počet obyvateľov obce je 55 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fialka trojfarebná

Opis

Dorastá do výšky 15 - 30 cm, zriedka až 50 cm. Má plazivý podzemok. Listy sú jednoduché, stopkaté, horné niekedy len krátko stopkaté. Čepele listov sú eliptické až vajcovité horné sú často omnoho užšie, až úzko kopijovité, všetky sú na okraji vrúbkovane pílkovité. Na báze listov sú palisty. Na kvetnej stopke sú 2 listene, sú umiestnené celkom tesne pod kvetom. Kvety sú súmerné, voňavé alebo nevoňavé. Koruny sú za plného kvetu do plochy roztvorené. Koruny sú najčastejšie 15 - 25 mm vysoké, vzácnejšie aj viac, korunné lupienky väčšinou svojou dĺžkou presahujú kališné, sú svetlo až sýto žlté, väčšinou sú na nich rôzne škvrny najčastejšie modrej farby, niekedy modrá farba prevažuje. Žľaznatý výrastok pri bliznovom otvore je výrazne vyvinutý. Plodom je tobolka. V ľudovom liečiteľstve sa používa ako liečivá bylina. Často sa zamieňa s fialkou roľnou (Viola arvensis).
Amtrak

Dejiny

Od polovice 19. storočia až do dvadsiatych rokov storočia dvadsiateho, takmer všetka medzimestská doprava v Spojených štátoch bola vedená po železnici. 
Do vzniku spoločnosti Amtrak v roku 1971 bola osobná železničná doprava v U.S.A. prevádzkovaná viacerými súkromnými spoločnosťami. Popularita diaľkovej vlakovej dopravy ale začala klesať už v dvadsiatych rokoch minulého storočia. S mierou rastu podielu automobilovej a leteckej dopravy sa súkromné železničné spoločnosti stávali stále viac stratovými, v roku 1965  bolo v Štátoch len 10 000 prevádzkyschopných železničných vagónov, čo predstavovalo oproti roku 1929 pokles o 85 percent. 
S cieľom rozvíjať osobnú železničnú dopravu, vláda Spojených štátov amerických založila v roku 1971 štátnu železničnú spoločnosť s názvom Amtrak. Založeniu spoločnosti predchádzalo schválenie zákona Rail Passanger Service Act (Zákona o službách v osobnej železničnej doprave). Spoločnosť spočiatku nemala vlastné železničné trate a bola nútená si ich prenajímať. Oživenie osobnej železničnej dopravy nastalo po roku 2002, odkedy počet prepravených cestujúcich z roka na rok narastá.

Súčasnosť

Amtrak má viac ako 20 000 zamestnancov  Prevádzkuje osobnú železničnú dopravu na železničnej sieti s dĺžkou 34 000km, hoci sieť je väčšinou vo vlastníctve spoločností, ktoré prevádzkujú nákladnú železničnú dopravu. Samotný Amtrak vlastní len 1175 km tratí.  Ďalej prevádzkuje viac ako 300 vlakových spojení denne s rýchlosťou do 240 km/h do viac ako 500 destinácií.  V roku 2011 počet  cestujúcich dosiahol 30,2 miliónov a príjem z predaja lístkov predstavoval 1,9 miliardy dolárov. Spoločnosť vlastní 2 142 vagónov a 425 lokomotív. Všetky vlaky Amtraku majú svoje vlastné názvy, ktoré majú vo väčšine prípadov historické opodstatnenie.

Osobná doprava

Osobná železničná doprava je prioritnou službou spoločnosti. Cestovné triedy sú rozdelené do štyroch kategórií, First Class (prvá trieda), momentálne len na trati Acela Express Business Class (pobdobný komfort ako v leteckej business triede), Sleeper Service (spacia trieda, na dlhých tratiach má komfort ako prvá trieda, First Class) a Coach Class, ktorá sa rozdeľuje na miestenkovú a nemiestenkovú. Coach Class sa vyskytuje najmä pri rýchlodráhových tratiach.

Nákladná doprava

Pod značkou Amtrak Express spoločnosť prevádzkuje nákladnú železničnú dopravu približne medzi stovkou miest. Od roku 2004 Amtrak tiež poskytuje služby United States Postal Service, okrem expresných zásielok.

Rýchlodráha

Amtrak prostredníctvom rôznych dcérskych spoločností prevádzkuje rýchlodráhové linky pre ďalších 61,1 miliónov cestujúcich, v Kalifornii sú to Amtrak California, Caltrain, a Metrolink, v Connecticute Shore Line East, v Marylande MARC a vo Washingtone.
Sainte-Blandine (Deux-Sèvres)

Poloha

Obec má rozlohu 16,27 km². Najvyšší bod je položený 111 m n. m. a najnižší bod 46 m n. m.

Obyvateľstvo

Počet obyvateľov obce je 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gornac

Poloha

Obec má rozlohu 8,35 km². Najvyšší bod je položený 113 m n. m. a najnižší bod 54 m n. m.

Obyvateľstvo

Počet obyvateľov obce je 379 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mussius Aemilianus

Lucius Mussius Aemilianus (* † 261 alebo 262) bol v rokoch 259 – 261 rímskym prefektom Egypta a snáď aj krátkodobým uzurpátorom roku 261/262. Jeho jazdecká kariéra je podrobne opísaná v nápise CIL VI 1624.
Aemilianus, ktorého Eusebios z Kaisareie označuje za horlivého prenasledovateľa kresťanov, odpadol v septembri 260 od cisára Galliena, uznal za vladárov uzurpátorov Macriana a Quieta a dal pre nich v Alexandrii raziť mince. Roku 261, kedy bola macrianovská revolta potlačená, sa pravdepodobne sám usiloval získať cisársky titul. Porazil ho Gallienov vojvodca Aurelius Theodot, ktorý Mussia Aemiliana poslal v okovách cisárovi a vo väzení ho zahrdúsili.
Seissan

Poloha

Obec má rozlohu 18,56 km². Najvyšší bod je položený 283 m n. m. a najnižší bod 168 m n. m.

Obyvateľstvo

Počet obyvateľov obce je 1 059 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Hrnčiar

Životopis

V roku 1948-1953 absolvoval štúdium na Lekárskej fak. UK v Bratislave, 1958 CSc., 1978 doc., 1995 bol vymenovaný za prof. Pracoval ako odborný lekár, neskôr ako zástupca primára (1953-2000) a ako prednosta Internej kliniky NsP F.D. Roosevelta v Banskej Bystrici (1980-2000). Od roku 2000 je členom redakčnej rady časopisu Vnútorné lekárstvo pre prax, je členom slov. i zahraničných profesných spolkov a spoločností, tri funkčné obdobia pôsobil ako predseda Spolku lekárov v Banskej Bystrici. Je autorom a spoluautorom odborných monografií, publikoval štúdie v domácich a zahraničných odborných časopisoch. Prednášal v rámci postgraduálneho vzdelávania, vystupoval na odborných vedeckých podujatiach a konferenciách doma a v zahraničí.
Saint-Auban-sur-l’Ouvèze

Poloha

Obec má rozlohu 16,55 km². Najvyšší bod je položený 1 352 m n. m. a najnižší bod 564 m n. m.

Obyvateľstvo

Počet obyvateľov obce je 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Subdukčná zóna

Subdukčná zóna je oblasť zemskej kôry, kde dochádza na aktívnom okraji k subdukcii, teda podsúvaniu chladnejšej oceánskej platne pod inú kontinentálnu alebo oceánsku tektonickú platňu. Prejavom sudukčnej zóny na morskom dne je hlbokomorská priekopa (trenč). Subdukčná zóna má na povrchu mierne zakrivený tvar, čo je spôsobené zakrivením zemského povrchu.

Seizmická aktivita a vulkanizmus

Oblasti subdukčných zón sa vyznačujú veľkým množstvom zemetrasení. Typickým príkladom sú sudukčné zóny Cirkumpacifickej oblasti, ktorá je seizmicky najaktívnejším regiónom Zeme. Seizmicky aktívna zóna je naklonená plocha siahajúca desiatky až stovky kilometrov pod povrch do astenosféry sa označuje ako Benioffova zóna, je stopou ponárajúcej sa platne smerom pod kontinent alebo druhú oceánsku platňu. 
Ponárajúca sa oceánska platňa je vždy výrazne nasýtená vodou, no pri jej hlbšom ponorení z nej voda a ďalšie fluidá unikajú a spôsobujú natavovanie nadložnej zemskej kôry. Dochádza tu k vzniku novej magmy a výraznému vulkanizmu, ktorý formuje reťazec sopiek, ktorý lemuje vzdialený okraj subdukčnej zóny ako vulkanický ostrovný oblúk.
Adiuretín

Adiuretín, antidiuretický hormón, antidiuretín alebo vazopresín (skr. ADH) je hormón produkovaný v jadrách hypotalamu (nucleus supraopticus a nucleus paraventricularis), odkiaľ je transportovaný (naviazaný na transportný proteín neurofyzín) výbežkami tzv. neuroendokrinných nervových buniek do neurohypofýzy a až tu vylučovaný do krvného obehu. 
Chemicky ide o peptid zložený z deviatich aminokyselín.
Podmieňuje zvýšené spätné vstrebávanie vody zo zberných kanálikov nefrónov a tak reguluje objem telových tekutín - homeostázu. Vo veľkých dávkach spôsobuje stiahnutie hladkého svalstva tepničiek a následné zvýšenie krvného tlaku (odtiaľ jeho staršie pomenovanie vazopresín) - potrebná dávka však výrazne prevyšuje jeho normálnu hladinu, preto sa zrejme priamo na regulácií krvného tlaku nepodieľa. 
Podnetom na jeho vylučovanie je zvýšená osmolarita a/alebo znížený objem krvi.
Pri poruche jeho tvorby vzniká ochorenie známe pod menom diabetes insipidus (močová úplavica).
Villers-lès-Cagnicourt

Poloha

Obec má rozlohu 4,4 km². Najvyšší bod je položený 79 m n. m. a najnižší bod 47 m n. m.

Obyvateľstvo

Počet obyvateľov obce je 250 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čížov (prírodná rezervácia)

Popis oblasti

Medzi významnými druhmi rastlín sa v rezervácii vyskytujú napríklad vtáčia prilba dlholistá, perovník pštrosí, medúnka medovkolistá alebo kokorík voňavý.

Vrch Čížov

Prírodná rezervácia zaujíma vrcholovú časť spoločne so západným a južným svahom rovnomenného vrchu s nadmorskou výškou 432 metrov. Geomorfologicky vrch spadá do oblasti Stredočeská pahorkatina, celku Benešovská pahorkatina, podcelku Dobříšská pahorkatina, okrsku Konopišťská pahorkatina a podokrsku Peceradská pahorkatina. Na ostrohu pri juhozápadnom okraji rezervácie sa nachádza zrúcanina hradu Zbořený Kostelec.
Anne Roeová

Živvotopis

Ako deviata žena získala v roku 1963 na Harvard University titul profesorky. Zaoberala sa fungovaním intelektu, dospelými s mentálnou poruchou, správaním novorodencov, postavením opustených detí rozličného pôvodu, účinkami konzumácie alkoholu, psychológiou tvorivosti, vzťahom medzi správaním a vývojom rovnako ako medzi ranou skúsenosťou a kariérnym správaním.
Kristína Royová

Životopis

Pochádzala z rodiny evanjelického farára Augusta Roya a jeho manželky Františky rodenej Holuby ktorej predkovia, francúzski hugenoti, podľa rodinnej tradície prišli na Slovensko pred náboženským prenasledovaním z Francúzska. Vzdelávala sa súkromne. Stala sa zakladateľkou a vedúcou osobnosťou Modrého kríža , v Starej Turej založila útulňu pre výchovu opustených detí a sirôt, v roku 1911 aj malú ambulantnú nemocnicu, v roku 1926 sirotinec a v roku 1933 starobinec – Domov bielych hláv .
Evanjelička, k jej odkazu sa hlási Evanjelická cirkev a. v., ako aj Cirkev bratská.
V Starej Turej sa nachádza pamätná izba, ktorá bola založená v roku 1986 .

Tvorba

Jej literárna kariéra sa začala romantickými poviedkami s ľúbostnou a s národnou tematikou. Písala romány, novely, poviedky, duchovné piesne a spisy rôzneho zamerania a druhu, taktiež prekladala. Vďaka podpore cirkvi, ktorá jej diela vydávala vo veľkých nákladoch a viacerých vydaniach, sa stala fakticky najprekladanejšou slovenskou autorkou – jej diela boli preložené do 36 jazykov. Svoje diela uverejňovala v časopise Betanie, Svetlo, Večernica.
Authume

Poloha

Obec má rozlohu 7,52 km². Najvyšší bod je položený 337 m n. m. a najnižší bod 223 m n. m.

Obyvateľstvo

Počet obyvateľov obce je 805 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ross Macdonald

Dielo

Ross MacDonald bol autor s výrazným zmyslom pre realitu a s prenikavým sociálnym citom. Ústredná postava jeho románov, súkromný detektív Lew Archer, pri prenasledovaní zločinu objavuje aká úzka je hranica medzi zločincami a „statočnými ľuďmi“. Neraz sa zdá, že vrah je lepším človekom ako obeť a preto odhalenie zločinu nie je víťazstvo, ale iba poznanie ľudskej slabosti.
Všetky MacDonaldove romány sa odohrávajú v Kalifornii v meste Los Angeles a jeho štvrti Hollywood.